b'\n_START_ARTICLE_\nBitka na Somi (1916)\n_START_SECTION_\nOfenziva\n_START_PARAGRAPH_\nPreden so Britanci izvedli ofenzivo, so bombardirali nem\xc5\xa1ke polo\xc5\xbeaje sedem dni zapored pri \xc4\x8demer so izstrelili 1,7 milijona granat. Po tem so imeli Britanci na\xc4\x8drt, da bi pre\xc4\x8dkali nikogar\xc5\xa1nje ozemlje in napadli (po njihovem) zdesetkano nem\xc5\xa1ko vojsko. A nem\xc5\xa1ki vojaki so pre\xc5\xbeiveli, saj so se umaknili v bunkerje 20 metrov pod zemljo. Najve\xc4\x8dja mo\xc4\x8d Nemcev so bile njihove strojnice. Britanci so zmotno mislili, da so jih ve\xc4\x8dino \xc5\xbee uni\xc4\x8dili. Ve\xc4\x8dina od britanskih 13 divizij, ki so jih uporabili, je bila uni\xc4\x8denih \xc5\xbee na nikogar\xc5\xa1njem ozemlju. Le Francozom je uspelo prodreti globlje v nem\xc5\xa1ke polo\xc5\xbeaje, saj so bili izku\xc5\xa1enej\xc5\xa1i od Britancev. A nekaj dni pozneje so Britanci uporabili novost prve svetovne vojne, tanke. Res da so bili zelo primitivni, a se je nekaterim vseeno uspelo prebiti do Nemcev. Tako je imela tudi pehota mo\xc5\xbenost napasti Nemce. Na koncu so Britanci zavzeli nem\xc5\xa1ke polo\xc5\xbeaje, a temu ne moremo re\xc4\x8di zmaga, saj je na obeh straneh padlo ogromno mo\xc5\xbe. Zgodovinarji danes pravijo, da ta bitka na ta dan ni pomenila zmage za Antanto, je pa odlo\xc4\x8dilno pripomogla h kon\xc4\x8dni zmagi nad centralnimi silami.'